### Anexa 5 - Formulare pentru achiziția de servicii de consultanță

#### [Anexa 5.1 - Termeni de referință](#Anexe)

Proiectul privind Învățământul Secundar (ROSE)

Schema de Granturi Necompetitive pentru Universități

Beneficiar: Facultatea de Inginerie Mecanică şi Mecatronică – Universitatea POLITEHNICA din BUCUREŞTI

Titlul subproiectului: Prevenirea abandonului în anul I de studii în Facultatea de Inginerie Mecanică şi Mecatronică, PRO-FIMM

Acord de grant nr. **50/SGU/NC/I**

**Termeni de referință pentru***servicii de consultanță - Consultant – student – 2 persoane*

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. 50/SGU/NC/I, semnat cu MEN-UMPFE, Facultatea de Inginerie Mecanică şi Mecatronică – Universitatea POLITEHNICA din BUCUREŞTI a accesat în cadrul schemei de granturi Necompetitive pentru Universități un grant în valoare de 679 288 Lei pentru implementarea subproiectului Prevenirea abandonului în anul I de studii în Facultatea de Inginerie Mecanică şi Mecatronică - PRO-FIMM și intenționează să utilizeze o parte din fonduri pentru desfăşurarea activităţilor de îndrumare și sprijin cu studenții din GT al subproiectului PRO-FIMM alături de tutorii cadre didactice (activităţile A3 - Organizarea şi desfăşurarea activităților de îndrumare și sprijin-tutorat pentru studenţii din grupul țintă; A4 - Organizarea şi desfăşurarea sesiunilor de dezvoltare a competențelor socio – emoționale pentru studenţii din grupul țintă; A5 - Organizarea şi desfăşurarea sesiunilor de coaching şi dezvoltare personală pentru studenţii din grupul țintă; A6 - Organizarea şi desfăşurarea sesiunilor de consiliere profesională şi orientare în carieră pentru studenţii din grupul țintă; A7 - Organizarea şi desfăşurarea activităţilor remediale pentru studenţii din grupul țintă; A8-Organizarea şi desfăşurarea activităţilor educaționale practice (work-shop-uri şi ateliere de lucru) în domenii specifice ingineriei pentru studenţi din GT; A9-Organizarea şi desfăşurarea vizitelor la companii în domenii specifice ingineriei pentru studenţi din grupul țintă).

**2. Obiectiv**

Obiectivul acestor servicii de consultanță este sprijinirea desfăşurării activităţilor A3-A9 din cadrul subproiectului PRO-FIMM

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

* asigură sprijin si se implica în desfășurarea activităților A3-A9 din cadrul subproiectului PRO-FIMM;
* asigură comunicarea cu grupul țintă și coordonează activitatea studenților voluntari.

Rezultatele aşteptate în urma desfăşurării activităţii consultanţilor studenţi sunt acomodarea mai uşoară a studenţilor din GT cu mediul academic, cunoaşterea de către aceştia a informațiilor referitoare la procedurile administrative din UPB și FIMM specifice studenţilor, acomodarea mai uşoară a studenţilor din GT cu mediul existent în căminele FIMM, cunoaşterea informațiilor legate de activitățile extrașcolare care se pot desfășura în campusul UPB și în afara acestuia şi creșterea motivației pentru învățare și a performanțelor școlare a studenţilor din GT cu scopul reducerii ratei de abandon, respectiv creșterea procentului de promovabilitate la încheierea primului an de studii.

**4. Livrabile**

Ca rezultat al serviciilor descrise mai sus, Consultantul va trebui să transmită Rapoarte lunare de activitate.

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi Necompetitive pentru Universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultanții sunt următoarele:

* Student al Facultăţii de Inginerie Mecanică şi Mecatronică în cadrul ciclului de studii universitare de licenţă (anul 2, 3), medie >8;
* Activităţi extraşcolare sau implicare în acţiuni de voluntariat în folosul studenţilor în cadrul facultăţii;

**6. Alți termeni relevanți**

**Perioadă de implementare/ Durata serviciilor.**

Perioada estimată de implementare a activităţilor consultanţilor studenţi este 09.01.2020-23.11.2020.

Numărul estimat de zile de lucru este de 8 zile, câte 2 ore / zi, timp de 12 luni (16 ore/luna).

**Locație.**

Consultanții își vor desfășura activitatea la sediul Beneficiarului (Facultatea de Inginerie Mecanică şi Mecatronică – Universitatea POLITEHNICA din BUCUREŞTI) și/sau vor însoţi GT în vizitele de studiu.

**Raportare.**

Consultanţii vor întocmi rapoarte lunare de activitate. Termenul estimat pentru efectuarea raportării este data de 25 a fiecărei luni din perioada contractului de angajare.

Persoana care primeşte şi verifică rapoartele lunare de activitate este Chelu Angela, asistent proiect în cadrul subproiectului PRO-FIMM, iar persoana care aprobă rapoartele lunare de activitate este POP Elena, director de grant în cadrul subproiectului PRO-FIMM.

**Facilități oferite de Beneficiar.**

Beneficiarul grantului (Facultatea de Inginerie Mecanică şi Mecatronică – Universitatea POLITEHNICA din BUCUREŞTI) pune la dispoziţia consultanţilor pentru realizarea sarcinilor acestora documentele subproiectului PRO-FIMM (Anexa 3 Formularul de aplicaţie, Anexa 3.1 graficul activităților etc.) şi spaţiul necesar desfăşurării activităţilor cu GT al subproiectului PRO-FIMM alături de tutori, cadre didactice sau consilieri.

**Confidențialitate.** Consultantul nu trebuie să comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.